ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση προσωρινών κυκλοφοριακών ρυθμίσεων
σύμφωνα με την υπ’ αρ. 13/2024 απόφαση του Περιφερειακού Συμβουλίου της Περιφέρειας Ανατολικής
Μακεδονίας και Θράκης, επί των επαρχιακών οδών
No 2, Νο 6, Νο 7, Νο 8, Νο 10, Νο 12, Νο 13 και 2Α στα
όρια του νομού Έβρου, στο πλαίσιο του έργου «ΣΥΝΤΗΡΗΣΗ ΚΑΙ ΑΠΟΚΑΤΑΣΤΑΣΗ ΗΛΕΚΤΡΟΜΗΧΑΝΟ-
ΛΟΓΙΚΟΥ ΕΞΟΠΛΙΣΜΟΥ ΕΓΚΑΤΑΣΤΑΣΕΩΝ ΟΔΙΚΟΥ
ΔΙΚΤΥΟΥ ΑΡΜΟΔΙΟΤΗΤΑΣ ΠΕ ΕΒΡΟΥ ΕΤΟΥΣ 2023».
Καθορισμός του ανώτατου ορίου των επιτρεπόμενων κατ’ έτος ημερών μετακίνησης εκτός έδρας
των αιρετών του Δήμου Άνδρου για το έτος 2024.
Καθορισμός ανώτατου ορίου επιτρεπόμενων ημερών κίνησης εκτός έδρας υπαλλήλων του Δήμου
Κέας για το έτος 2024 και εφεξής.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπ’ αρ. 21/26-01-2024
απόφαση του Δημάρχου Ήλιδας, που δημοσιεύθηκε στην Εφημερίδα της Κυβερνήσεως (Β’ 647).
ΑΠΟΦΑΣΕΙΣ
Αριθμ. 18398
(1)
Έγκριση προσωρινών κυκλοφοριακών ρυθμίσεων
σύμφωνα με την υπ’ αρ. 13/2024 απόφαση του Περιφερειακού Συμβουλίου της Περιφέρειας Ανατολικής
Μακεδονίας και Θράκης, επί των επαρχιακών οδών
No 2, Νο 6, Νο 7, Νο 8, Νο 10, Νο 12, Νο 13 και 2Α στα
όρια του νομού Έβρου, στο πλαίσιο του έργου «ΣΥΝΤΗΡΗΣΗ ΚΑΙ ΑΠΟΚΑΤΑΣΤΑΣΗ ΗΛΕΚΤΡΟΜΗΧΑΝΟ-
ΛΟΓΙΚΟΥ ΕΞΟΠΛΙΣΜΟΥ ΕΓΚΑΤΑΣΤΑΣΕΩΝ ΟΔΙΚΟΥ
ΔΙΚΤΥΟΥ ΑΡΜΟΔΙΟΤΗΤΑΣ ΠΕ ΕΒΡΟΥ ΕΤΟΥΣ 2023».
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
Τοπική Αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας - Θράκης» (Α’ 235).
4. Την υπ’ αρ. 86781/19-12-2022 απόφαση του Υπουργού
Εσωτερικών «Διορισμός του Ιωάννη Σάββα του Κωνσταντίνου, στη θέση του μετακλητού Γραμματέα Αποκεντρω-
μένης Διοίκησης Μακεδονίας - Θράκης» (Υ.Ο.Δ.Δ. 1183).
5. Την υπ’ αρ. 94360/01-07-2023 απόφαση του Γραμματέα Αποκεντρωμένης Διοίκησης Μακεδονίας - Θράκης
«Ανάθεση άσκησης αρμοδιοτήτων σε οργανικές μονάδες της Αποκεντρωμένης Διοίκησης Μακεδονίας - Θρά-
κης και παροχή εξουσιοδότησης υπογραφής πράξεων
και εγγράφων “Με εντολή Γραμματέα” στους Προϊσταμένους των οργανικών μονάδων της Αποκεντρωμένης
Διοίκησης Μακεδονίας - Θράκης» (Β’ 4330).
6. Το υπ’ αρ. 265490/29-12-2022 έγγραφο της Αποκεντρωμένης Διοίκησης Μακεδονίας - Θράκης σχετικά
με τον ορισμό Ασκούντος καθήκοντα Συντονιστή της
Αποκεντρωμένης Διοίκησης Μακεδονίας - Θράκης.
7. Την υπ’ αρ. 55771/10-11-2020 απόφαση του Συντονιστή της Αποκεντρωμένης Διοίκησης Μακεδονίας - Θρά-
κης «Ορισμός αναπληρώτριας Προϊσταμένης της Γενικής
Διεύθυνσης Χωροταξικής και Περιβαλλοντικής Πολιτικής
της Α.Δ.Μ.Θ.» (ΑΔΑ: ΨΓΟΤΟΠ1Υ-ΩΒΑ).
8. Το άρθρο 52 του Κώδικα Οδικής Κυκλοφορίας
(Κ.Ο.Κ.), (ν. 2696/1999, Α’ 57) όπως τροποποιήθηκε με το
άρθρο 46 του ν. 3542/2007 (Α’ 50) και αντικαταστάθηκε
με το άρθρο 48 του ν. 4313/2014 (Α’ 261).
9. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εγκρίσεις αποφάσεων συλλογικών οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Την υπό στοιχεία ΔΟΥ/οικ/220/15-1-2015 εγκύκλιο της Γενικής Γραμματείας Υποδομών του Υπουργείου
Υποδομών, Μεταφορών και Δικτύων.
11. Toν ν. 4784/2021 «Ελλάδα σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον
εκσυγχρονισμό, την απλούστευση και την ψηφιοποίηση
διαδικασιών του Υπουργείου Υποδομών και Μεταφορών
και άλλες διατάξεις» (Α’ 40).
12. Τις διατάξεις της υπ’ αρ. 6952/14-02-2011 κοινής
απόφασης των Υπουργών Περιβάλλοντος, Ενέργειας και
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 967
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 967/09.02.2024
Κλιματικής Αλλαγής και Υποδομών, Μεταφορών και Δικτύων «Υποχρεώσεις και μέτρα για την ασφαλή διέλευση
των πεζών κατά την εκτέλεση εργασιών σε κοινόχρηστους χώρους πόλεων και οικισμών που προορίζονται
για την κυκλοφορία των πεζών» (Β’ 420).
13. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
14. Την υπ’ αρ. 54218/11-07-2013 απόφαση του Γενικού
Γραμματέα Αποκεντρωμένης Διοίκησης Μακεδονίας Θράκης «Άσκηση αρμοδιότητας έγκρισης αποφάσεων
Ο.Τ.Α. α’ και β’ βαθμού περί κυκλοφοριακών ρυθμίσεων»
(ΑΔΑ: ΒΛ4ΙΡ1Υ-ΠΔΙ).
15. Την παρ. 3 του άρθρου 40 του ν. 4735/2020 «Τροποποίηση του Κώδικα της Ελληνικής Ιθαγένειας, νέο πλαίσιο
επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγένει-
ας και της Γενικής Γραμματείας Ανθρώπινου Δυναμικού
Δημόσιου Τομέα του Υπουργείου Εσωτερικών, ρυθμίσεις
για την αναπτυξιακή προοπτική και την εύρυθμη λειτουργία των Οργανισμών Τοπικής Αυτοδιοίκησης και
άλλες διατάξεις» (Α’ 197).
16. Τη μελέτη με τίτλο «Μελέτη εργοταξιακής σήμανσης κατά τη διάρκεια εκτέλεσης των εργασιών αποκατά-
στασης δικτύων ηλεκτροφωτισμού και φωτεινών σηματοδοτών στο οδικό δίκτυο ευθύνης της Περιφερειακής
Ενότητας Έβρου» για την εργοταξιακή σήμανση και την
εφαρμογή των απαραίτητων μέτρων ασφαλείας επί των
επαρχιακών οδών No 2, Νο 6, Νο 7, Νο 8, Νο 10, Νο 12,
Νο 13 και 2Α στα όρια του νομού Έβρου, στο πλαίσιο εκτέλεσης του έργου «ΣΥΝΤΗΡΗΣΗ ΚΑΙ ΑΠΟΚΑΤΑΣΤΑΣΗ ΗΛΕ-
ΚΤΡΟΜΗΧΑΝΟΛΟΓΙΚΟΥ ΕΞΟΠΛΙΣΜΟΥ ΕΓΚΑΤΑΣΤΑΣΕΩΝ
ΟΔΙΚΟΥ ΔΙΚΤΥΟΥ ΑΡΜΟΔΙΟΤΗΤΑΣ ΠΕ ΕΒΡΟΥ ΕΤΟΥΣ
2023», όπως διορθώθηκε, συμπληρώθηκε, υπογράφηκε,
θεωρήθηκε και εγκρίθηκε από τη Διεύθυνση Τεχνικών
Έργων (ΔΤΕ) της Περιφερειακής Ενότητας (ΠΕ) Έβρου.
17. Την από 18-12-2023 εισήγηση της Διεύθυνσης
Τεχνικών Έργων της ΠΕ Έβρου «Εισήγηση για έκδοση
απόφασης για έγκριση προσωρινής κυκλοφοριακής ρύθμισης για εργασίες που θα εκτελεστούν στο πλαίσιο του
έργου “ΣΥΝΤΗΡΗΣΗ ΚΑΙ ΑΠΟΚΑΤΑΣΤΑΣΗ ΗΛΕΚΤΡΟΜΗΧΑΝΟΛΟΓΙΚΟΥ ΕΞΟΠΛΙΣΜΟΥ ΕΓΚΑΤΑΣΤΑΣΕΩΝ ΟΔΙΚΟΥ
ΔΙΚΤΥΟΥ ΑΡΜΟΔΙΟΤΗΤΑΣ ΠΕ ΕΒΡΟΥ ΕΤΟΥΣ 2023”».
18. Το υπ’ αρ. 13598/26-01-2024 έγγραφο της Διεύθυνσης Διοίκησης της Αποκεντρωμένης Διοίκησης Μακεδονί-
ας - Θράκης, με το οποίο μας ενημερώνει για το νομότυπο
στη διαδικασία έκδοσης της υπ’ αρ. 13/06-01-2024 (ΑΔΑ:
Ρ9267ΛΒ-ΚΘΡ) απόφασης του Περιφερειακού Συμβουλίου της Περιφέρειας Ανατολικής Μακεδονίας και Θράκης.
19. Το γεγονός ότι η ευθύνη για την επιλογή, το μέγεθος και τον χρόνο κατάληψης, ανήκει αποκλειστικά
στη ΔΤΕ της ΠΕ Έβρου, η οποία είναι ο αρμόδιος φορέας
υλοποίησης του έργου.
20. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού, και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους να
συμβάλλουν στην εξυπηρέτηση των πολιτών και στη
βελτίωση των κυκλοφοριακών συνθηκών της περιοχής,
αποφασίζουμε:
Την έγκριση προσωρινών κυκλοφοριακών ρυθμίσεων
σύμφωνα με την υπ’ αρ. 13/2024 απόφαση του Περιφερειακού Συμβουλίου της Περιφέρειας Ανατολικής Μα-
κεδονίας και Θράκης, επί των επαρχιακών οδών Νο 6
(Μάνδρα - Πρωτοκκλήσι - Κυριακή - Μικρό Δέρειο), στην
επαρχιακή οδό Νο 2Α (συμβολή της Ε.Ο. Νο 2 - ΒΙ.ΠΕ. Αλεξανδρούπολης), στην επαρχιακή οδό Νο 7 (Διδυμότειχο -
Κυανή - Μεταξάδες - Πολιά (βόρεια είσοδος) - Λάδη),
στην επαρχιακή οδό Νο 8 (Διδυμότειχο - Ελαφοχώρι Λάδη - Ζώνη - Γέφ. Κυπρίνου - Βουλγαρικά Σύνορα), στην
επαρχιακή οδό Νο 10 (Ορεστιάδα - Νεοχώρι - Βάλτος Φυλάκιο - Κυπρίνος), στην επαρχιακή οδό Νο 12 (Πλά-
τη - Σπήλαιον - Δίκαια) και στην επαρχιακή οδό Νο 13
(Κυπρίνος - Κόμαρα) στα όρια του νομού Έβρου, στο
πλαίσιο του έργου «ΣΥΝΤΗΡΗΣΗ ΚΑΙ ΑΠΟΚΑΤΑΣΤΑΣΗ
ΗΛΕΚΤΡΟΜΗΧΑΝΟΛΟΓΙΚΟΥ ΕΞΟΠΛΙΣΜΟΥ ΕΓΚΑΤΑΣΤΑΣΕΩΝ ΟΔΙΚΟΥ ΔΙΚΤΥΟΥ ΑΡΜΟΔΙΟΤΗΤΑΣ ΠΕ ΕΒΡΟΥ
ΕΤΟΥΣ 2023».
Οι παραπάνω κυκλοφοριακές ρυθμίσεις συνοδεύονται
από προσωρινή απαγόρευση στάθμευσης στις θέσεις
που παρεμποδίζουν την εφαρμογή τους. Η κυκλοφορία
των οχημάτων θα γίνεται από το εναπομείναν ελεύθερο
οδόστρωμα, σύμφωνα με τους όρους και τις προϋποθέσεις της σχετικής νομοθεσίας (8ο σχετικό).
Αναλυτική περιγραφή των κυκλοφοριακών ρυθμίσεων
της παρούσης υπάρχει στην Τεχνική Έκθεση που συνοδεύει την απόφαση του θέματος (16ο και 17ο σχετικά),
εφόσον δεν αντίκεινται στους όρους και τις προϋποθέσεις της παρούσας.
Οι κυκλοφοριακές ρυθμίσεις της παρούσας ισχύουν
για χρονικό διάστημα τριάντα (30) μηνών. Για τις προβλεπόμενες εργασίες που θα πραγματοποιηθούν στις
επαρχιακές οδούς No 2, Νο 6, Νο 7, Νο 8, Νο 10, Νο 12,
Νο 13 και 2Α απαιτείται κάθε φορά η εναλλάξ κυκλοφορία των δύο κατευθύνσεων της οδού στην οποία θα
πραγματοποιούνται οι εργασίες επισκευής και αντικατάστασης των φωτιστικών σωμάτων οδικού φωτισμού.
Κάθε φορά θα πραγματοποιείται ο αποκλεισμός τμήματος μήκους 50 μέτρων της λωρίδας κυκλοφορίας
του δρόμου της οδού στην οποία και θα εκτελούνται οι
εργασίες. Το αντίθετο ρεύμα κυκλοφορίας του δρόμου
στον οποίο εκτελούνται οι εργασίες θα παραμένει πάντα ανοιχτό εξασφαλίζοντας ελεύθερο πλάτος δρόμου
για την κίνηση των διερχόμενων οχημάτων μεγαλύτερο
από 3,25 μέτρα. Με την ολοκλήρωση των εργασιών στην
μια λωρίδα το συνεργείο θα μεταφέρεται στην απέναντι
λωρίδα κυκλοφορίας. Η διεξαγωγή της κυκλοφορίας θα
ρυθμίζεται με την απαραίτητη σήμανση καθώς και με
τη βοήθεια σημαιοφόρων. Θα εφαρμοστεί το τυπικό
σχέδιο 2.1.3 (εναλλάξ κυκλοφορία των δύο κατευθύνσεων). Η έναρξή τους ορίζεται με την τοποθέτηση της
σχετικής εργοταξιακής σήμανσης σύμφωνα με την κείμενη νομοθεσία (τοποθέτηση των οικείων πινακίδων,
σηματοδοτών ή των διαγραμμίσεων στο οδόστρωμα)
αρχομένης από την ημερομηνία έκδοσης της απόφασης
του Τμήματος Τροχαίας Αλεξανδρούπολης και Ορεστιάδας, ενώ ο ανάδοχος έχει την υποχρέωση να ενημερώσει
εγγράφως όλους τους εμπλεκόμενους φορείς (αρμόδιο
Τμήμα Τροχαίας, αρμόδιο ΚΤΕΛ κ.λπ.) για την έναρξή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 967/09.02.2024
τους. Μετά το πέρας των εργασιών και της ισχύος της
παρούσας, η σήμανση θα αποσυρθεί, οπότε η οδός θα
αποδοθεί πλήρως στην κυκλοφορία.
Αρμόδιος φορέας για τη σήμανση των κυκλοφοριακών
ρυθμίσεων της παρούσης, είναι ο κατά περίπτωση αρμόδιος φορέας συντήρησης της υπόψη οδού, σύμφωνα
με τις διατάξεις του άρθρου 10 του ν. 2696/1999, όπως
τροποποιήθηκε και ισχύει.
Η εν λόγω έγκριση χορηγείται με τις εξής προϋποθέσεις:
1. Τα γεωμετρικά χαρακτηριστικά, η σήμανση και τα
περιοριστικά μέτρα θα είναι σύμφωνα με τις Προδιαγραφές και Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
2. Οι λεπτομέρειες της κυκλοφοριακής ρύθμισης θα
ισχύουν όπως καταγράφονται στην τεχνική έκθεση, και
τα σχέδια της προσωρινής σήμανσης του έργου του θέματος, όπως διορθώθηκαν, συμπληρώθηκαν, υπογρά-
φηκαν, θεωρήθηκαν και εγκρίθηκαν από τη Διεύθυνση
Τεχνικών Έργων (ΔΤΕ) της Περιφερειακής Ενότητας (ΠΕ)
Έβρου.
3. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
4. Πριν την έναρξη των εργασιών θα πρέπει να γίνει
ενημέρωση τυχόν επιχειρήσεων που επηρεάζονται από
τις κυκλοφοριακές ρυθμίσεις του θέματος.
5. Να ληφθεί ιδιαίτερη μέριμνα ώστε να εξασφαλιστεί
η ασφαλής διέλευση των πεζών σε όλο το μήκος της
ζώνης των έργων καθώς και η απρόσκοπτη πρόσβαση
στις παρόδιες ιδιοκτησίες, ενώ σε κάθε περίπτωση θα
πρέπει να εξασφαλίζεται η ταχεία και ασφαλής διέλευση
οχημάτων έκτακτης Ανάγκης (ασθενοφόρα, πυροσβεστικά, περιπολικά).
6. Για τη λήψη μέτρων ασφαλείας κατά την εκτέλεση
του έργου του θέματος προς αποφυγή τυχόν ατυχημάτων, αστικά και ποινικά υπεύθυνος είναι ο ανάδοχος,
σύμφωνα με τις κείμενες διατάξεις περί εκτελέσεως
των Δημοσίων Έργων, καθώς και για την τήρηση των
κείμενων διατάξεων περί ασφαλείας των εργαζομένων
στα έργα όπως αυτά αναφέρονται στα εξής: στην Ε.Σ.Υ.
του έργου, στο άρθρο 138 παρ. 7 του ν. 4412/2016, στα
π.δ. 395/1994 και π.δ. 396/1994 (Α’ 220), σε συμμόρφωση
με τις Οδηγίες 89/655 και 89/656 ΕΟΚ, καθώς και των
τροποποιήσεών τους.
7. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία (ΑμεΑ).
8. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων του θέματος θα πρέπει να
είναι σύμφωνες με τον Κώδικα Οδικής κυκλοφορίας
(ΚΟΚ), τις προδιαγραφές του Υπουργείου Υποδομών
και Δικτύων και τις ισχύουσες Ευρωπαϊκές προδιαγραφές.
9. Την ευθύνη παρακολούθησης της υλοποίησης των
κυκλοφοριακών ρυθμίσεων του θέματος έχει η ΔΤΕ της
ΠΕ Έβρου, η οποία υποχρεούται καθ’ όλη τη διάρκεια
εφαρμογής τους να αξιολογεί την αποτελεσματικότητά
τους σε σχέση με το ευρύτερο δίκτυο κυκλοφορίας της
πόλης.
10. Η προσωρινή σήμανση αποτελεί αποκλειστική ευθύνη
του αναδόχου απορρέουσα από την κείμενη νομοθεσία περί
δημοσίων έργων και θα υλοποιηθεί σύμφωνα με τις διατάξεις του Κ.Ο.Κ., την υπό στοιχεία ΒΜ5/30058/1983 (Β’ 121)
απόφαση του Υπουργού Δημοσίων Έργων και την υπό
στοιχεία ΔΙΠΑΔ/οικ/502/1-7-2003 «Έγκριση Τεχνικής Προδιαγραφής Σήμανσης Εκτελούμενων Οδικών Έργων εντός
και εκτός κατοικημένων περιοχών ως ελάχιστα όρια» (Β’ 946).
11. Ο ανάδοχος έχει την υποχρέωση να συνεννοηθεί
αρχικά με την αρμόδια υπηρεσία επίβλεψης του έργου,
τη ΔΤΕ της ΠΕ Έβρου για το χρονοδιάγραμμα των εργασιών και να ενημερώσει έγκαιρα τις εμπλεκόμενες
υπηρεσίες αναφορικά με την έναρξη αυτών καθώς και
την εφαρμογή των κυκλοφοριακών ρυθμίσεων και συγκεκριμένα την Αστυνομική Διεύθυνση, το ΕΚΑΒ, την
Π.Υ., την Υπηρεσία Καθαριότητας του Δήμου, το Αστικό
και Υπεραστικό ΚΤΕΛ καθώς και το σωματείο ΤΑΞΙ.
12. Ο Ανάδοχος υποχρεούται, σε όλη τη διάρκεια της
εκτέλεσης των εργασιών, να τοποθετεί και να συντηρεί
σύμφωνα με την ισχύουσα Νομοθεσία και τις εγκεκριμένες Πρότυπες Τεχνικές Προδιαγραφές σήμανσης εκτε-
λούμενων έργων (Β’ 946/2003 και Β’ 905/2011), όπως
ισχύουν σήμερα, τις απαιτούμενες πινακίδες σήμανσης,
τους φωτεινούς σηματοδότες, φανούς, αντανακλαστικά,
κ.λπ., ώστε να εξασφαλίζεται, με αποκλειστική μέριμνα
και ευθύνη του, η ομαλή και ασφαλής διεξαγωγή της
κυκλοφορίας των οχημάτων και πεζών στην περιοχή
των εκτελουμένων έργων. Να υπάρχει προσωπικό, όποτε απαιτείται, για την ρύθμιση της κυκλοφορίας, με τον
κατάλληλο εξοπλισμό (ανακλαστική ενδυμασία, σημαίες
κ.λπ.). Τα κατασκευαστικά χαρακτηριστικά των πινακίδων όπως μέγεθος, χρώμα, υλικό κατασκευής και στήρι-
ξη να είναι αυτά που προβλέπονται στις Προδιαγραφές
και Οδηγίες Σήμανσης Εκτελούμενων Έργων της Γενικής
Γραμματείας Δημοσίων Έργων.
13. Η χρονική διάρκεια εκτέλεσης των ανωτέρω εργασιών και επομένως της αλλαγής κυκλοφορίας θα αρχίζει
από την ημερομηνία έκδοσης της σχετικής απόφασης
των αρμόδιων αστυνομικών διευθύνσεων (ΑΣΤΥΝΟΜΙΚΗ ΔΙΕΥΘΥΝΣΗ ΑΛΕΞΑΝΔΡΟΥΠΟΛΗΣ, ΤΜΗΜΑ ΤΡΟΧΑΙ-
ΑΣ ΑΛΕΞΑΝΔΡΟΥΠΟΛΗΣ και ΑΣΤΥΝΟΜΙΚΗ ΔΙΕΥΘΥΝΣΗ
ΟΡΕΣΤΙΑΔΑΣ, ΤΜΗΜΑ ΤΡΟΧΑΙΑΣ ΟΡΕΣΤΙΑΔΑΣ) και για
όλη τη συμβατική υλοποίηση του έργου, ΤΡΙΑΝΤΑ ΜΗΝΕΣ (30), συμπεριλαμβανομένων και τυχόν παρατάσεων
που θα εγκριθούν από τη ΔΤΕ της ΠΕ Έβρου. Οι ίδιες
αρμόδιες αστυνομικές διευθύνσεις θα εκδώσουν και
την απόφαση για την τυχόν απαραίτητη παράταση της
αλλαγής κυκλοφορίας εφόσον οι εργασίες δεν ολοκληρωθούν στο προβλεπόμενο χρονικό διάστημα μετά από
εισήγηση της ΔΤΕ της ΠΕ Έβρου.
14. Οι πινακίδες σήμανσης επιβάλλεται να είναι ευδιάκριτες, να προειδοποιούν και να καθοδηγούν ασφα-
λώς τους διερχόμενους οδηγούς και τους πεζούς και να
τοποθετηθούν έτσι ώστε να μην εμποδίζουν την οδική
κυκλοφορία και να μην προκαλούν ατυχήματα.
15. Απαιτείται ο συχνός έλεγχος για την παρακολούθηση και τη συντήρηση των πινακίδων, τόσο από την
ανάδοχο εταιρία και την επιβλέπουσα αρχή του έργου,
όσο και από την αστυνομική αρχή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 967/09.02.2024
16. Για όλο το χρονικό διάστημα ισχύος των κυκλοφοριακών ρυθμίσεων, ο ανάδοχος του έργου οφείλει να
μεριμνά για την ορθή θέση των πινακίδων σήμανσης που
βρίσκονται στο χώρο των εργασιών, καθώς και στην ευρύτερη περιοχή του έργου και για την ασφαλή διέλευση
πεζών από την περιοχή του έργου.
17. Οι πινακίδες θα τοποθετούνται σε επαρκές ύψος
ώστε να γίνονται εγκαίρως αντιληπτές από τους οδηγούς
και η στήριξή τους θα είναι τέτοια ώστε να επαρκεί έναντι
της ανεμοπίεσης.
18. Το συνεργείο μετά την ολοκλήρωση των επιμέρους
εργασιών σε κάθε τμήμα της οδού θα μετακινείται στο
επόμενο τμήμα πάντα σύμφωνα με την φορά κίνησης
των οχημάτων. Η γενική σήμανση του έργου, η οποία
θα τοποθετείται πριν την έναρξη των εργασιών και θα
απομακρύνεται καθημερινά με την ολοκλήρωση των
εργασιών, θα περιλαμβάνει τις πινακίδες σύμφωνα με
το συνημμένο παράρτημα Ι (υποδείγματα πινακίδων κυκλοφοριακής σήμανσης) και οι οποίες θα τοποθετούνται
σύμφωνα με τα σχέδια της εργοταξιακής σήμανσης της
εκάστοτε κατηγορίας δρόμου. Οι εργασίες θα ολοκληρώνονται κάθε φορά κατά την διάρκεια της ημέρας από
τις 7.00 π.μ. έως και τις 18.00 μ.μ.
19. Η σήμανση του έργου θα τοποθετείται πριν την
έναρξη των εργασιών και θα απομακρύνεται καθημερινά
με την ολοκλήρωσή τους.
20. Όταν κατά τη διάρκεια εκτέλεσης των εργασιών
κρίνεται αναγκαία η ύπαρξη σημαιοφόρων σε θέσεις που
τυχόν απαιτηθούν για την ομαλή ρύθμιση της κυκλοφορίας, θα γίνεται με μέριμνα και ευθύνη του αναδόχου,
οι οποίοι θα φέρουν την απαραίτητη προβλεπόμενη
εξάρτυση για την ασφάλειά τους, με στόχο την έγκαιρη
και αποτελεσματική προειδοποίηση των οδηγών για την
εφαρμοζόμενη κυκλοφοριακή ρύθμιση.
21. Οι εργαζόμενοι στη ζώνη έργων θα πρέπει να είναι
εύκολα ορατοί τόσο από τους οδηγούς των διερχόμενων
οχημάτων όσο και από τους χειριστές των μηχανημάτων
του εργοταξίου και συνεπώς θα πρέπει ο ρουχισμός εργασίας να είναι υψηλής ορατότητας.
22. Μετά το πέρας των εργασιών, να απομακρυνθεί η
εργοταξιακή σήμανση και τα αντίστοιχα τμήματα των
οδών να αποδοθούν πλήρως στην κυκλοφορία, απόλυτα
καθαρά από φερτές και ξένες ύλες και ασφαλή για την
κυκλοφορία των οχημάτων. Η ΔΤΕ της ΠΕ Έβρου οφείλει να προβεί σε έλεγχο για να διαπιστωθεί αν όλα τα
στοιχεία της εργοταξιακής σήμανσης/ασφάλισης έχουν
αποξηλωθεί, ώστε να μη δημιουργείται σύγχυση στους
κινούμενους, στο οδικό τμήμα, οδηγούς και εάν έχει
αποκατασταθεί η κανονική κατακόρυφη και οριζόντια
σήμανση καθώς και η ασφάλιση. Τέλος τυχόν σήμανση
ή/και εμπόδια τα οποία θα απομακρυνθούν ή/και θα
τοποθετηθούν αλλού κατά την εγκατάσταση οδικού σημείου διέλευσης, να επανατοποθετηθούν στην αρχική
τους θέση, στο ίδιο επίπεδο όπως πριν, ενώ τυχόν κατεστραμμένες πινακίδες σήμανσης να αντικατασταθούν.
23. Οι οδοί να δοθούν στην κυκλοφορία μόνο μετά
τον επανέλεγχο των αρμοδίων μηχανικών της ΔΤΕ της
ΠΕ Έβρου και τη σύμφωνη γνώμη της Τροχαίας Αλεξανδρούπολης και της Τροχαίας Ορεστιάδας.
24. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
25. Η ΔΤΕ της ΠΕ Έβρου και ο ανάδοχος είναι αρμόδιοι
για την υλοποίηση του εν λόγω έργου του θέματος.
26. Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεση του έργου του θέματος και τη λειτουργία του
στα πλαίσια των αρμοδιοτήτων τους.
Η απόφαση αυτή θα αναρτηθεί στο διαδίκτυο σύμφωνα με τις διατάξεις της παρ. 3 του άρθρου 76 του
ν. 4727/2020 (Α’ 184).
Η παρούσα απόφαση τίθεται σε ισχύ από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 5 Φεβρουαρίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 3831
(2)
Καθορισμός του ανώτατου ορίου των επιτρεπόμενων κατ’ έτος ημερών μετακίνησης εκτός έδρας
των αιρετών του Δήμου Άνδρου για το έτος 2024.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις:
- Των άρθρων 6, 6A, 6B και 280 παρ. 1 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»
(Α’ 87),
- των άρθρων 2 και 3 της υποπαρ. Δ9 της παρ. Δ του
άρθρου 2 του ν. 4336/2015 «Συνταξιοδοτικές διατάξεις Κύρωση του Σχεδίου Σύμβασης Οικονομικής Ενίσχυσης
από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδό-
τησης» (Α’ 94), και
- του π.δ. 143/2010 «Οργανισμός της Αποκεντρωμένης
Διοίκησης Αιγαίου» (Α’ 236).
2. Την υπ’ αρ. 86784/19-12-2022 (Υ.Ο.Δ.Δ. 1183) απόφαση του Υπουργού Εσωτερικών, με την οποία η Μαριάννα
Νικολαΐδου του Αχιλλέα, διορίστηκε στη θέση της μετακλητής Γραμματέως Αποκεντρωμένης Διοίκησης Αιγαίου.
3. Την υπό στοιχεία οικ.2/74450/ΔΕΠ/24-11-2015
εγκύκλιο του Γενικού Λογιστηρίου του Κράτους «Παροχή οδηγιών για την εφαρμογή των διατάξεων της υπο-
παραγράφου Δ9 της παραγράφου Δ του άρθρου 2 του
ν. 4336/2015 (Α’ 94) “Δαπάνες μετακινούμενων εντός και
εκτός επικράτειας”».
4. Το υπ’ αρ. 535/25-01-2024 έγγραφο του Δήμου Άνδρου, που περιήλθε στην υπηρεσία μας.
5. Την υπ’ αρ. 261οικ/19-01-2024 (ορθή επανάληψη) βεβαίωση της Διεύθυνσης Οικονομικών Υπηρεσιών του Δήμου
Άνδρου για την ύπαρξη των πιστώσεων, αποφασίζουμε:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 967/09.02.2024
Καθορίζουμε το ανώτατο όριο των επιτρεπόμενων κατ’
έτος ημερών μετακίνησης εκτός έδρας των αιρετών που
υπηρετούν στον Δήμο Άνδρου για το έτος 2024 ως εξής:
ΑΙΡΕΤΟΙ
Α/Α
ΙΔΙΟΤΗΤΑ
ΑΡΙΘΜΟΣ
ΜΕΤΑΚΙΝΟΥΜΕΝΩΝ
ΑΙΡΕΤΩΝ
ΑΝΩΤΑΤΟ
ΟΡΙΟ
ΗΜΕΡΩΝ
ΚΑΤ’ ΕΤΟΣ
Δήμαρχος
Πρόεδρος
Δημοτικού
Συμβουλίου
Αντιδήμαρχοι
Δημοτικοί
Σύμβουλοι
Από την απόφαση αυτή προκαλείται δαπάνη ύψους
8.000,00 € σε βάρος του προϋπολογισμού του έτους
2024 του Δήμου Άνδρου στους παρακάτω Κ.Α.:
Κ.Α.
ΠΕΡΙΓΡΑΦΗ
ΠΟΣΟ
00.6421.0001
Οδοιπορικά έξοδα
και αποζημίωση
μετακινούμενων αιρετών
εκτός έδρας στο Εσωτερικό
5.000,00
00.6421.0002
Οδοιπορικά έξοδα
και αποζημίωση
μετακινούμενων αιρετών
εκτός έδρας στο Εξωτερικό
3.000,00
Η απόφαση αυτή να δημοσιευθεί στην Εφημερίδα της
Κυβερνήσεως.
Ερμούπολη, 5 Φεβρουαρίου 2024
Η Γραμματέας Αποκεντρωμένης Διοίκησης
ΜΑΡΙΑΝΝΑ ΝΙΚΟΛΑΪΔΟΥ
Ι
Αριθμ. 3794
(3)
Καθορισμός ανώτατου ορίου επιτρεπόμενων ημερών κίνησης εκτός έδρας υπαλλήλων του Δήμου Κέας
για το έτος 2024 και εφεξής.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις:
- Των άρθρων 6, 6A, 6B και 280 παρ. 1 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87),
- των άρθρων 2 και 3 της υποπαρ. Δ9 της παρ. Δ του άρθρου 2 του ν. 4336/2015 «Συνταξιοδοτικές διατάξεις - Κύρωση του Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις
για την υλοποίηση της Συμφωνίας Χρηματοδότησης» (Α’ 94), όπως τροποποιήθηκαν με την παρ. 2 του άρθρου 36
του ν. 4484/2017, και
- του π.δ. 143/2010 «Οργανισμός της Αποκεντρωμένης Διοίκησης Αιγαίου» (Α’ 236).
2. Την υπό στοιχεία οικ.2/74450/ΔΕΠ/24-11-2015 εγκύκλιο του Γενικού Λογιστηρίου του Κράτους «Παροχή οδηγιών για την εφαρμογή των διατάξεων της υποπαραγράφου Δ9 της παραγράφου Δ του άρθρου 2 του ν. 4336/2015
(Α’ 94) “Δαπάνες μετακινούμενων εντός και εκτός επικράτειας”».
3. Την υπ’ αρ. 86784/19-12-2022 (ΥΟΔΔ 1183) απόφαση του Υπουργού Εσωτερικών, με την οποία η Μαριάννα
Νικολαΐδου του Αχιλλέα, διορίστηκε στη θέση της μετακλητής Γραμματέως Αποκεντρωμένης Διοίκησης Αιγαίου.
4. Την υπ’ αρ. οικ. 1237/18-1-2023 (Β’ 240) απόφαση της Γραμματέως Αποκεντρωμένης Διοίκησης Αιγαίου περί
μεταβίβασης αρμοδιοτήτων και παροχής εξουσιοδότησης υπογραφής διοικητικών πράξεων και εγγράφων «με
εντολή Γραμματέα Αποκεντρωμένης Διοίκησης Αιγαίου» στον/-ην Προϊστάμενο/-η της Γενικής Διεύθυνσης Εσωτερικής Λειτουργίας της Αποκεντρωμένης Διοίκησης Αιγαίου και στους/-ις Προϊσταμένους/-νες των οργανικών
μονάδων αυτής.
5. Το υπ’ αρ. 357/29-01-2024 έγγραφο του Δήμου Κέας, που περιήλθε στην υπηρεσία μας.
6. Την υπ’ αρ. 207/19-01-2024 (ορθή επανάληψη) βεβαίωση του Δήμου Κέας για την ύπαρξη των πιστώσεων,
αποφασίζουμε:
Καθορίζουμε το ανώτατο όριο των επιτρεπόμενων κατ’ έτος ημερών μετακίνησης εκτός έδρας των υπαλλήλων
που υπηρετούν στον Δήμο Κέας για το έτος 2024 και εφεξής, ως εξής:
Α. ΜΟΝΙΜΟ ΠΡΟΣΩΠΙΚΟ
Α/Α
ΚΑΤΗΓΟΡΙΑ
ΑΡΙΘΜΟΣ
ΥΠΑΛΛΗΛΩΝ
ΚΛΑΔΟΣ - ΕΙΔΙΚΟΤΗΤΑ
ΑΝΩΤΑΤΟ ΟΡΙΟ
ΗΜΕΡΩΝ ΚΑΤ’ ΕΤΟΣ
ΑΝΑ ΥΠΑΛΛΗΛΟ
ΠΕ
ΔΙΟΙΚΗΤΙΚΟΥ - ΟΙΚΟΝΟΜΙΚΟΥ/ΔΙΟΙΚΗΤΙΚΟΥ - ΟΙΚΟΝΟΜΙΚΟΥ/
ΠΕ
ΜΗΧΑΝΙΚΩΝ - ΠΟΛΙΤΙΚΩΝ ΜΗΧΑΝΙΚΩΝ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 967/09.02.2024
ΠΕ
ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ/
ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ
ΤΕ
ΔΙΟΙΚΗΤΙΚΟΥ ΛΟΓΙΣΤΙΚΟΥ/ΔΙΟΙΚΗΤΙΚΟΥ ΛΟΓΙΣΤΙΚΟΥ
ΔΕ
ΔΙΟΙΚΗΤΙΚΟΥ ΛΟΓΙΣΤΙΚΟΥ/ΔΙΟΙΚΗΤΙΚΟΥ ΛΟΓΙΣΤΙΚΟΥ
ΔΕ
ΠΛΗΡΟΦΟΡΙΚΗΣ/ΠΡΟΣΩΠΙΚΟΥ Η/Υ
ΔΕ
ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ/
ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ/
ΔΕ
ΟΔΗΓΩΝ/ΟΔΗΓΩΝ
ΔΕ
ΤΕΧΝΙΚΟΥ/ΥΔΡΑΥΛΙΚΩΝ
ΥΕ
ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΞΩΤΕΡΙΚΩΝ ΧΩΡΩΝ/
ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΞΩΤΕΡΙΚΩΝ ΧΩΡΩΝ
ΥΕ
ΕΡΓΑΤΩΝ ΤΕΧΝΙΚΩΝ ΕΡΓΑΣΙΩΝ/
ΕΡΓΑΤΩΝ ΥΔΡΕΥΣΗΣ ΑΠΟΧΕΤΕΥΣΗΣ
Β. ΠΡΟΣΩΠΙΚΟ ΙΔΑΧ
Α/Α
ΚΑΤΗΓΟΡΙΑ
ΑΡΙΘΜΟΣ
ΥΠΑΛΛΗΛΩΝ
ΚΛΑΔΟΣ - ΕΙΔΙΚΟΤΗΤΑ
ΑΝΩΤΑΤΟ ΟΡΙΟ
ΗΜΕΡΩΝ ΚΑΤ’ ΕΤΟΣ
ΑΝΑ ΥΠΑΛΛΗΛΟ
ΔΕ
ΔΙΟΙΚΗΤΙΚΟΥ ΛΟΓΙΣΤΙΚΟΥ/ΔΙΟΙΚΗΤΙΚΟΥ ΛΟΓΙΣΤΙΚΟΥ
ΔΕ
ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΟΥ/
ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΟΥ
ΔΕ
ΟΔΗΓΩΝ/ΟΔΗΓΩΝ
Γ. ΚΕΝΤΡΟ ΚΟΙΝΟΤΗΤΑΣ
Α/Α
ΚΑΤΗΓΟΡΙΑ
ΑΡΙΘΜΟΣ
ΥΠΑΛΛΗΛΩΝ
ΕΙΔΙΚΟΤΗΤΑ
ΑΝΩΤΑΤΟ ΟΡΙΟ
ΗΜΕΡΩΝ ΚΑΤ’ ΕΤΟΣ
ΑΝΑ ΥΠΑΛΛΗΛΟ
ΠΕ
ΨΥΧΟΛΟΓΩΝ/ΨΥΧΟΛΟΓΩΝ
ΤΕ
ΚΟΙΝΩΝΙΚΗΣ ΕΡΓΑΣΙΑΣ/ΚΟΙΝΩΝΙΚΩΝ ΛΕΙΤΟΥΡΓΩΝ
Από την απόφαση αυτή προκαλείται δαπάνη ύψους 5.300,00 € για το έτος 2024 σε βάρος του προϋπολογισμού
του έτους 2024 του Δήμου Κέας στους παρακάτω ΚΑΕ: 10.6422 (500,00 €), 20.6422 (500,00 €), 25.6422 (500,00 €),
30.6422 (300,00 €) και 60.6422.0001 (3.500,00 €). Τυχόν επιπλέον δαπάνη θα εγγραφεί κατόπιν σχετικής αναμόρφωσης. Ανάλογες πιστώσεις θα προβλεφθούν και στα επόμενα έτη.
Η απόφαση αυτή να δημοσιευθεί στην Εφημερίδα της Κυβερνήσεως.
Ερμούπολη, 5 Φεβρουαρίου 2024
Με εντολή Γραμματέως Αποκεντρωμένης Διοίκησης
Ο Αναπληρωτής Προϊστάμενος
της Διεύθυνσης Διοικητικού-Οικονομικού Ν. Αιγαίου
ΑΡΙΣΤΟΤΕΛΗΣ ΜΑΡΚΑΝΤΩΝΗΣ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(4)
Στην υπ’ αρ. 21/26-01-2024 απόφαση του Δημάρχου Ήλιδας, που δημοσιεύθηκε στην Εφημερίδα της Κυβερνήσεως
(Β’ 647), στη σελίδα 4955, στο σημείο 1. ΑΓΓΕΛΟΠΟΥΛΟΥ ΕΛΕΥΘΕΡΙΑ, διορθώνεται το πατρώνυμο:
από το εσφαλμένο: «ΣΩΚΡΑΤΗΣ»,
στο ορθό: «ΧΡΗΣΤΟΣ».
(Από τον Δήμο Ήλιδας)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 967/09.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200967.pdf | Tokens: 27995]